EkBass/fiwiki-20250220-pages-articles huggingface dataset:
Pierre Daru

Pierre Antoine Noël Bruno Daru (1767−1829) oli ranskalainen kreivi, virkamies ja kirjailija. Darusta tuli upseeri 1783, mutta hän siirtyi pian sotakomissariaattiin. Hän oli hirmuvallan aikana vankeudessa, mutta pääsi Robespierren kukistuttua vapaaksi. Hän tuli 1795 osaston päälliköksi sotaministeriöön. Hän liittyi sittemmin Napoleoniin, joka käytti häntä muun muassa valtuutettunaan Pressburgin, Tilsitin ja Wienin rauhanneuvotteluissa. Hän oli useilla Napoleonin sotaretkillä, muun muassa Venäjän retkellä 1812 yli-intendenttinä. Hänet nimitettiin 1811 valtiosihteeriksi ja Bourbonien palattua valtaan 1819 pääriksi. Daru tuli tunnetuksi myös kirjallisista harrastuksistaan. Hänen tärkein teoksensa on L’histoire de la république de Venise (1819). Oivallisen Horatius-käännöksensä johdosta hänet valittiin Ranskan akatemian jäseneksi. == Lähteet == ==Aiheesta muualla== Luokka:Ranskalaiset kirjailijat Luokka:Ranskan akatemian jäsenet Luokka:Virkamiehet Luokka:Ranskalaiset poliitikot Luokka:Ranskalaiset kreivit Luokka:Vuonna 1767 syntyneet Luokka:Vuonna 1829 kuolleet
Cynthia Eckert

Cynthia Eckert (s. 27. lokakuuta 1965) on yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Soulin olympialaisissa 1988 hän sijoittui perämiehellisessä nelosessa viidenneksi. Eckert saacutti maailmanmestaruuskilpailuissa hopeaa kahdeksikossa Tasmaniassa 1990 ja perämiehettömässä nelosessa Wienissä 1991. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1965 syntyneet Luokka:Elävät henkilöt
Shelagh Donohoe

Shelagh Donohoe (s. 22. tammikuuta 1965) on yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Hän saacutti maailmanmestaruuskilpailuissa hopeaa kahdeksikossa Tasmaniassa 1990 ja perämiehettömässä nelosessa Wienissä 1991. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1965 syntyneet Luokka:Elävät henkilöt
Carol Feeney

Carol Feeney (s. 4. lokakuuta 1964) on yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Maailmanmestaruuskilpailuissa hän kilpaili kahdeksikossa ja sijoittui neljänneksi Nottinghamissa 1986 ja Wienissä 1991 sekä kuudenneksi Bledissä 1989. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1964 syntyneet Luokka:Elävät henkilöt
Jimi Tauriainen

Jimi Tauriainen (s. 8. maaliskuuta 2004 Helsinki) on suomalainen jalkapalloilija. Hän siirtyi 1. heinäkuuta 2020 HJK:sta FC Chelseaan kolmivuotisella sopimuksella. Tauriainen aloitti jalkapallon kirkkonummelaisessa FC Wildissa viisivuotiaana. Sieltä hän siirtyi HJK:hon 12-vuotiaana. Tauriainen pelasi aluksi Chelsean alle 18-vuotiaiden joukkueessa, josta nousi alle 21-vuotiaisiin 2022. Kaudella 2023–2024 hän pääsi ajoittain myös edustusjoukkueen kokoonpanoon. Ensimmäisen kerran hän pääsi kentälle Leedsiä vastaan pelatun FA Cupin ottelun loppuhetkillä helmikuun 2024 lopulla. Valioliigassa hän pelasi ensimmäisessä ottelussaan Chelseassa Tottenhamia vastaan 2. toukokuuta 2024 tultuaan loppuhetkillä kentälle. Tauriainen on pelannut Suomen alle 15-, 16-, 18- ja 19-vuotiaiden maajoukkueissa. Tauriainen kuuluu rovaniemeläislähtöiseen Tauriaisten jalkapallosukuun. Hänen isänsä Pasi Tauriainen on entinen maajoukkuepelaaja. Tauriaisen sedät Kimmo ja Vesa ovat myös pelanneet SM-sarjaa. Tauriaisen isoveli Julius Tauriainen on myös jalkapalloilija. == Lähteet == Luokka:Suomalaiset jalkapalloilijat Luokka:Vuonna 2004 syntyneet Luokka:Elävät henkilöt
Carlo Maria Maggi

Carlo Maria Maggi (29. joulukuuta 1934 Villanova del Ghebbo – 26. joulukuuta 2018 Venetsia), oli italialainen uusfasisti, terroristi, ammatiltaan lääkäri, ja yli kahden vuosikymmenen ajan fasistisen Ordine Nuovo-järjestön Triveneton jaoston johtaja.Salvini & Sceresini, s. 55-56, 237 Hänet tuomittiin 30. kesäkuuta 2001 elinkautiseen vankeuteen osallisuudesta vuonna 1969 tapahtuneeseen Piazza Fontanan pommi-iskuun mutta tuomio kumottiin korkeammassa oikeudessa 12. maaliskuuta 2004.Lanza, s. 127Salvini & Sceresini, s. 55 Maggi tuomittiin kuitenkin 22. heinäkuuta 2015 elinkautiseen toisesta terroriteosta, Piazza della Loggian pommi-iskusta vuonna 1974 Bresciassa, jossa kuoli kahdeksan ihmistä. Tämän tuomion kassaatiotuomioistuin vahvisti 20. kesäkuuta 2017, 43 vuotta tapahtuman jälkeen. Maggi oli tuomion astuessa voimaan jo 82-vuotias, eikä häntä huonon terveydentilan takia voitu passittaa vankilaan. Hän kuoli kotonaan 26. joulukuuta 2018, kolme päivää ennen kuin olisi täyttänyt 84 vuotta. Hänen kuolemaansa kommentoinut tuomari Guido Salvini sanoi, että yli kaksi vuosikymmentä Ordine Nuovon korkeimpaan johtoon kuulunut Maggi vei hautaan mukanaan kaikki salaisuudet "lyijyvuosien" pommi- iskuista. Salvini lisäsi, että vaikka Maggi tuomittiin ainoastaan yhdestä pommi-iskusta, hän oli varmuudella osallinen myös niihin, joista häntä ei voitu tuomita. == Lähteet == * * === Viitteet === Luokka:Fasismi Luokka:Italialaiset terroristit Luokka:Vuonna 1934 syntyneet Luokka:Vuonna 2018 kuolleet
Daudet

Daudet on ranskalainen sukunimi ainakin seuraavilla tunnetuilla henkilöillä: * Alphonse Daudet (1840–1897), ranskalainen kirjailija * Ernest Daudet (1837–1921), ranskalainen kirjailija, Alphonse Daudet'n veli * Joris Daudet (s. 1991), ranskalainen BMX-pyöräilyn maailman- ja Euroopan-mestari * Julia Daudet (1844–1940), ranskalainen kirjailija, Alphonse Daudet'n puoliso * Léon Daudet (1867–1942), ranskalainen kirjailija, toimittaja ja poliitikko, Alphonse ja Julia Daudet'n poika
Karen Kraft

Karen Kraft (s. 3. toukokuuta 1969) on yhdysvaltalainen soutaja. Hän saavutti olympialaisissa perämiehettömässä kaksikossa Melissa Ryanin kanssa hopeaa Atlantassa 1996 ja pronssia Sydneyssä 2000. Maailmanmestaruuskilpailuissa sama pari saavutti hopeaa Tampereella 1995. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1969 syntyneet Luokka:Elävät henkilöt
Ernest Daudet

Ernest Daudet (1837−1921Daudet, Ernest, BnF, viitattu 11.3.2020) oli ranskalainen journalisti ja kirjailija. Kaunokirjailijana hän oli varsinkin veljensä Alphonse Daudet'n rinnalla keskinkertainen. Sisällöltään arvokkaampaa kirjallista materiaalia hän on tuottanut historiallisen tutkimuksen alalla.Daudet, Ernest, Tietosanakirja osa 2, palsta 176, Tietosanakirja Osakeyhtiö 1909 == Lähteet == ==Aiheesta muualla== Luokka:Ranskalaiset historioitsijat Luokka:Ranskalaiset kirjailijat Luokka:Ranskalaiset toimittajat Luokka:Vuonna 1837 syntyneet Luokka:Vuonna 1921 kuolleet
Melissa Ryan

Melissa "Missy" Ryan (o.s. Schwen, s. 17. heinäkuuta 1972) on yhdysvaltalainen soutaja. Hän saavutti olympialaisissa perämiehettömässä kaksikossa Karen Kraftin kanssa hopeaa Atlantassa 1996 ja pronssia Sydneyn olympialaisissa 2000. Maailmanmestaruuskilpailuissa sama pari saavutti hopeaa Tampereella 1995. Vuoden 1996 olympialaisten jälkeen Ryan lahjoitti munuaisen veljelleen Mike Schwenille. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1972 syntyneet Luokka:Elävät henkilöt
Teresa Bell

Teresa Bell (s. 28. elokuuta 1966) on yhdysvaltalainen soutaja. Hän saavutti kevyessä pariairokaksikossa Lindsay Burnsin kanssa hopeaa Atlantan olympialaisissa 1996. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1966 syntyneet Luokka:Elävät henkilöt
Lindsay Burns

Lindsay Burns (s. 6. tammikuuta 1965) on yhdysvaltalainen soutaja. Hän saavutti kevyessä pariairokaksikossa Teresa Bellin kanssa hopeaa Atlantan olympialaisissa 1996. Maailmanmestaruuskilpailuissa hän voitti kevyessä nelosessa kultaa Kööpenhaminassa 1987. Kevyessä pariairokaksikossa hän saavutti kaksi MM-hopeaa ja yhden MM-pronssin. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1965 syntyneet Luokka:Elävät henkilöt
Julia Daudet

Julia Allard Daudet (1844 Pariisi, Ranska − 1940Daudet, Julia, BnF, viitattu 11.3.2020 ) oli ranskalainen kirjailija. Daudet'n puoliso oli kirjailija Alphonse Daudet ja heidän poikansa kirjailija Léon DaudetDaudet, Lén, BnF, viitattu 11.3.2020 . Daudet teki yhteistyötä puolisonsa kanssa mutta kirjoitti myös itsenäisiä teoksia. Hänen teoksensa Impressions de nature et d’art (1879) sisältää lapsuusmuistoja, runoja ja kirjallisuusarvosteluja. Lisäksi hän on julkaissut taidokkaasti kirjoitetun tunnustuskirjan L’enfance d’une parisienne (1883) ja impressionistisen päiväkirjan Fragments d’un livre inédit (1884) sekä Les enfants et les mères (1888) ja muita teoksia.Daudet, Julia, Nordisk familjebok, Uggleupplagan. 5. palsta 1424 == Lähteet == Luokka:Ranskalaiset kirjailijat Luokka:Vuonna 1844 syntyneet Luokka:Vuonna 1940 kuolleet
Kanadan rannikkovartiosto

Kanadan rannikkovartiosto (, ) on 26. tammikuuta 1962 perustettu rannikkovartiosto, jonka tehtäviin kuuluu mm. meripelastus sekä navigaatiopalvelut Kanadan aluevesillä. Kanadan rannikkovartiosto ei ole sotilaallinen yksikkö, vaan sotilaallista toiminnasta vesillä vastaa Kanadan kuninkaallinen laivasto. == Lähteet == == Aiheesta muualla == Luokka:Rannikkovartiostot Luokka:Kanadan rajat Luokka:Kanadan hallinto
Kolbeinn Tumason

Kolbeinn Tumason (noin 1171 Víðimýri, Skagafjarðasýsla, Islanti – 9. syyskuuta 1208 Víðinesbardagi) oli islantilainen suurtalonpoika, päällikkö ja runoilija. Kolbeinn Tumason oli kotoisin Pohjois-Islannista. Hän tavoitteli määräävää asemaa kirkossa ja ajautui konfliktiin saadakseen vaimonsa serkun Guðamur Arasoin Hólarin piispaksi. Tämä kuitenkin puolusti kirkon ja hiippakunnan itsenäistä päätätävaltaa. Seurasi sota ja syyskuussa 1208 Kolbeinn haavoittui vaikeasti saatuaan kiveniskun päähänsä. Kuolinvuoteellaan hän runoili kolmesta kahdeksansäkeisestä säkeistöstä koostuvan tekstin ”Heyr himla smiður”, jota pidetään vanhimpana säilyneenä pohjoismaisena virtenä. Muitakin hänen kirjoittamiaan lauluja, jotka liittyvät Neitsyt Mariaan ja apostoli Johannekseen, on säilynyt. Virsi ”Heyr himla smiður” on käännetty kaikille pohjoismaissa puuhutuille kielille. Se on Suomen evankelis-luterilaisen kirkon virsikirjassa virsi 905 Niilo Rauhalan 2002 ja 2014 suomentamana ”Seppä taivaallinen” ja sitä lauletaan useimmiten islantilaisen säveltäjän Þorkell Sigurbjörnssonin sävelmällä. == Lähteet == Luokka:Virsirunoilijat Luokka:Vuonna 1208 kuolleet Luokka:Islantilaiset henkilöt Luokka:Islannin keskiaika Luokka:Keskiajan henkilöt
Valmet 1100

Valmet 1100 on vuonna 1969 esitelty traktorimalli jossa oli ahdettu nelisylinterinen moottoriVanhat koneet 4/2019 s.19, jonka valmistaja oli suomalainen Valmet-yhtiö. == Lähteet == Luokka:Valmetin traktorit
Emma Robinson

Emma Robinson (s. 26. marraskuuta 1971) on kanadalainen soutaja. Hän saavutti kahdeksikossa olympiahopeaa Atlantassa 1996 ja olympiapronssia Sydneyssä 2000. Perämiehettömässä kaksikossa hän sijoittui Sydneyssä neljänneksi ja Atlantassa viidenneksi. Robinson voitti maailmanmestaruuden perämiehettömässä kaksikossa Aiguebelettessa 1997, Kölnissä 1998 ja St. Catharinesissa 1999. Kahdeksikossa ja perämiehettömässä nelosessa hän saavutti yhteensä yhden MM-hopean ja kolme MM-pronssia. == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1971 syntyneet Luokka:Elävät henkilöt
Alison Korn

Alison Korn (s. 22. marraskuuta 1970) on kanadalainen soutaja. Hän saavutti kahdeksikossa olympiahopeaa Atlantassa 1996 ja olympiapronssia Sydneyssä 2000. Hän voitti maailmanmestaruuden perämiehettömässä kaksikossa Emma Robinsonin parina Aiguebelettessa 1997 ja Kölnissä 1998. Kahdeksikossa hän saavutti yhteensä yhden MM-hopean ja kaksi MM-pronssia. == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1970 syntyneet Luokka:Elävät henkilöt
Theresa Luke

Theresa Luke (s. 20. helmikuuta 1967) on kanadalainen soutaja. Hän saavutti kahdeksikossa olympiahopeaa Atlantassa 1996 ja olympiapronssia Sydneyssä 2000. Perämiehettömässä kaksikossa hän sijoittui Sydneyssä neljänneksi. Luke voitti maailmanmestaruuden perämiehettömässä kaksikossa Emma Robinsonin parina St. Catharinesissa 1999 ja saavutti samoissa kisoissa kahdeksikossa pronssia. == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1967 syntyneet Luokka:Elävät henkilöt
Diedrich Andreas Mangelus

Diedrich Andreas Mangelus (20. huhtikuuta 1783 Mitau – 17. toukokuuta 1832 Viipuri) oli viipurilainen opettaja ja sanomalehdentoimittaja. Mangelus syntyi baltiansaksalaiseen porvarisperheeseen. Hän menetti 13-vuotiaana vasemman kätensä ampuma-aseturmassa. Mangelus kävi koulunsa Mitaussa ja opiskeli oikeustiedettä ja humanistisia tieteitä Tarton yliopistossa vuosina 1805–1808. Mangelus työskenteli piiriopettajana Viipurissa vuodesta 1808, Haminan ja Lappeenrannan koulupiiritarkastajana vuodesta 1810 ja Viipurin lukion latinan kielen ja kirjallisuuden yliopettajana vuodesta 1813 tai 1814. Mangelus toimitti Viipurissa vuosina 1823–1832 ilmestynyttä saksankielistä Wiburgs Wochenblatt -lehteä. Yhdistävä linkki sen kustantajaan Anders Cedervalleriin lienee ollut Mangeluksen vaimo, joka oli kirjansitoja Carl Eusebius Suppiuksen tytär. Lehti oli tasoltaan vaatimaton ja sisälsi niukasti Suomeen liittyvää aineistoa. Sen liitteenä ilmestyi Jaakko Juteinin runoja ja sananlaskuja. ==Lähteet== Luokka:Baltiansaksalaiset Luokka:Suomalaiset opettajat Luokka:Suomalaiset toimittajat Luokka:Vuonna 1783 syntyneet Luokka:Vuonna 1832 kuolleet
Stephenville

Stephenville on kylä Kanadan Newfoundland ja Labradorissa, Newfoundlandin saaren länsiosissa. Se on saaren länsiosan toiseksi suurin asutusalue. Vuonna 2016 siellä asui asukasta. Stephenvillessä sijaitsi vuosina 1941–1966 Yhdysvaltain ilmavoimien tukikohta. Tukikohdan sulkemisen jälkeen sen tilalle on rakennettu Stephenvillen kansainvälinen lentoasema. == Lähteet == Luokka:Newfoundland ja Labradorin maantiede
Nova Scotian parlamentti

Nova Scotian parlamentti (, ) on Nova Scotian provinssitason parlamentti. == Historia == Parlamentti on perustettu 1758. Aluksi parlamentin koko oli 22.. Se oli ensimmäinen brittiläisten siirtokuntien paikallisparlamentti. Ensimmäinen pääministeri oli James Boyle Uniacke, joka edusti reformistipuoluetta. Naiset saivat äänioikeuden paikallisparlamentin vaaleissa vuonna 1918. == Toiminta == Nova Scotian parlamentti käyttää lainsäädännöllistä valtaa Nova Scotian provinssissa yhdessä varakuvernöörin kanssa. Paikallisparlamentti päättää mm. provinssin koulutus- ja terveydenhuoltopolitiikasta sekä poliisivoimista. Parlamentin toimintaa voi seurata sen omalta kanavalta, jolla näytetään mm. istuntoja sekä parlamentin toimintaan liittyviä seremonioita. == Viimeisimmät vaalit == Viimeisimmät vaalit pidettiin vuonna 2017. Liberaalit voittivat vaaleissa 27 paikkaa ja nousivat suurimmaksi puolueeksi.. Alana Paon irtaantui konservatiiveista 2019 ja ryhtyi itsenäiseksi edustajaksi. Hugh MacKay puolestaan erosi liberaaleista vuonna 2020, kun hän sai tuomion rattijuopumuksesta. == Lähteet == Luokka:Kanadan provinssi- ja territorioparlamentit Luokka:Nova Scotia
Francisco F. Feliciano

Francisco F. Feliciano (29. helmikuuta 1941 Morong, Rizalin maakunta, Filippiinit – 19. syyskuuta 2014 Manila, Filippiinit) oli filippiiniläinen säveltäjä ja kapellimestari. == Elämänvaiheet ja työ == Feliciano on musiikkitieteen tohtori. Hän opiskeli sävellystä Filippiinien yliopiston lisäksi Berliinissä ja Yalen yliopistossa. Hänen opettajiaan orkesterinjohtamisessa olivat muun muassa Arthur Weisberg ja Martin Behrmann, sekä sävellyksen opettajia muun muassa Isang Yun, Jacob Druckman, Krzysztof Penderecki ja H.W. Zimmerman. Felicianon tuotantoon sisältyy myös enemmän kuin 30 oopperaa ja musiikkidraamaa, laajoja hengellisen musiikin teoksia, messuja, hymnejä ja lauluja.Hänen tunnetuimpia teoksiaan on ooppera La Loba Negra, kuoroteos Pokpok Alimpako, baletti Yerma sekä musiikkidraamat Sikhay Sa Kabila ng Paalam (Beyond the Farewell), Jose Abad Santos ja Ashen Wings. Feliciano toimi yli 30 vuotta Asian lnstitute for Liturgy and Music -laitoksen tehtävissä, kouluttamassa kirkkomuusikkoja ja oli tärkeimpiä aasialaisia liturgisen musiikin säveltäjiä. Hän toimi myös useita vuosia Filippiinien filharmonisen orkesterin johtajana. Hänelle on myönnetty National Artist of the Philippines -tunnustus, joka on korkein kansallinen huomionosoitus taiteilijalle. Yksi Felicianon kirjoittama virsi on myös käännetty suomeksi. Hän on 1980-luvulla kirjoittanut tagaloginkielisen ehtoollisvirren ”Hindi ko maisip, kay laking hiwaga, Kay laking paglingap pagpapakasakit”, englaninkielisenä ”Far beyond our minds' grasp and our tongues' declaring”. Virren sävelmä on kansansävelmä, kehtolaulu ”Caturog Na, Nono” Bicolin maakunnasta. Sävelmän on sovittanut Felicianon lauluun filippiiniläis- amerikkalainen Joel Magus P. Navarro (s. 1955), joka on säveltäjä, laulaja, sovittaja, musiikin tuottaja ja kustantaja. Felicianon virsi on tullut Ruotsin kautta Suomeen, se on Suomen evankelis-luterilaisen kirkon virsikirjassa virsi 957 ”Pyhään salaisuuteen Jeesus meidät sulkee”, ja sen käännös on Pekka Kivekkään vuodelta 2002. Feliciano on myös tehnyt sävelmän intialaisen filosofin ja runoilijan Rabindranath Tagoren (1961–1941) runoon tai mietelmään Silence, my soul. Tagoren säkeistön pohjalta on eteläkorealainen reformoitu teologi ja runoilija Seong Won Park kirjoittanut lisäsäkeistöjä. Tästä virrestä on myös ruotsinkielinen käännös "Stilla min själ". Se on Maria Küchenin käännös ja julkaistu numerolla 910 kokoelmassa Psalmer i 2000-talet. == Lähteet == == Aiheesta muualla == Felicianon sävellys Tagoren runoon YouTubellaː https://www.youtube.com/watch?v=J9X9RiEn3Ys Luokka:Filippiiniläiset säveltäjät‏ Luokka:Filippiiniläiset muusikot‏ Luokka:Filippiiniläiset kapellimestarit Luokka:Virsirunoilijat Luokka:Vuonna 1941 syntyneet Luokka:Vuonna 2014 kuolleet
Luoteisterritorioiden parlamentti

Luoteisterritorioiden parlamentti (, ) on Luoteisterritorioiden alueellinen parlamentti. Edustajat valitaan neljän vuoden välein. Luoteisterrioilla on 11 virallista kieltä. Englannin ja ranskan lisäksi parlamentilla on 9 muuta nimeä: Luoteisterritorioiden parlamentin nimi Kieli Nimi Englanti Legislative Assembly of the Northwest Territories Ranska Assemblée législative des Territoires du Nord-Ouest Pohjoisslevi K'áowe gogha ełek'éterewe ke łénakedé Eteläslevi Gogha Sombaa Nálée Dogrib Ek’ètehtsodǫ Łegehdı̀ Kǫ̀ Gwitšin Dagwidįį'è' Tr'igwahtsii Geenjit Nadhat Kat" Inuktitut ᒪᓕᒐᓕᐅᖅᑎᑦ Cree Kîci Okimänähk Mämawapowin Chipewyan Beba Ɂełígíth Ɂeła Déłtth’ı Kų́é Inuvialuktun Legislative Assemblitkut Inuinnaqtun Ihumiurviat Malirutaliatigun == Toiminta == Parlamentissa ei ole poliittisia puolueita, vaan päätöksiä tehdään konsensuksen pohjalta. 9.- ja 10.-luokkalaisilla on vuosittain mahdollisuus hakea nuorisoparlamenttiin. Jokaisesta vaalipiiristä valitaan hakemuksen perusteella yksi oppilas, joka seuraa alueensa edustajan työtä parlamentissa neljän päivän ajan.. == Edustajat == Yksi edustaja edustaa keskimäärin 2300 asukasta. Viimeisimmät vaalit pidettiin 2019. Edustaja Vaalipiiri Deh Cho Frame Lake Great Slave Hay River North Hay River South Inuvik Boot Lake Inuvik Twin Lakes Kam Lake Mackenzie Delta Monfwi Nahendeh Nunakput Range Lake Sahtu Thebacha Tu Nedhé-Wiilideh Yellowknife Centre Yellowknife North Yellowknife South == Lähteet == Luokka:Kanadan provinssi- ja territorioparlamentit Luokka:Luoteisterritoriot
Limp Bizkitin diskografia

Limp Bizkit on yhdysvaltalainen vuonna 1994 perustettu rap rock-yhtye. Yhtye tuli suuremman yleisön tietoisuuteen albumien Significant Other (1999) ja Chocolate Starfish And The Hot Dog Flavored Water (2000) myötä, jolloin yhtye oli suosituimmillaan. Suosittuja kappaleita ovat mm. "Counterfeit", "Faith", "Nookie", "Break Stuff", "Take A Look Around", "Rollin'" , "Eat You Alive" ja "Behind Blue Eyes". Yhtyeen albumeja on myyty maailmanlaajuisesti 40 miljoonaa kappaletta. == Albumit == * Three Dollar Bill, Y’All$ (1997) * Significant Other (1999) * Chocolate Starfish and the Hot Dog Flavored Water (2000) * Results May Vary (2003) * The Unquestionable Truth Part 1 (2005) * Gold Cobra (2011) * Stampede of the Disco Elephants (ei vielä ilmestynyt) * Limp Bizkit Still Sucks (2021) == Livealbumit == * Rock Im Park 2001 (2008) == Kokoelmat == * Greatest Hitz (2005) * Collected (2008) * Icon (2011) == Remixalbumit == * New Old Songs (2001) == DVD:t == * Limp Bizkit Kick Some @ss (1999) * Greatest Videoz (2005) * Rock Im Park 2001 (2008) == EP:t == * The Unquestionable Truth (Part 1) (2005) == Singlet == * Counterfeit (1997) * Faith (1998) * Nookie (1999) * N 2gether Now (1999) * Re-Arranged (2000) * Break Stuff (2000) * Take a Look Around (2000) * My Generation (2000) * Rollin' (2000) * My Way (2001) * Boiler (2001) * Eat You Alive (2003) * Behind Blue Eyes (2003) * Home Sweet Home/Bittersweet Symphony (2005) * Shotgun (2011) * Ready to Go (2013) * Endless Slaughter (feat. Lil Wayne) (2014) * Dad Vibes (2021) === Promosinglet === * Nobody Loves Me (1997) * Sour (1998) * Faith (1998) * Crushed (1999) * It's Like. That Y'all (2000) * Getcha Groove On (feat. Xzibit) (2000) * Crack Addict (2003) * Phenomenon (2003) * Build a Bridge (2004) * The Truth (2005) * Why Try (2010) * Walking Away (2010) * Gold Cobra (2011) * Thieves (2013) == Musiikkivideot == Vuosi Kappale Ohjaaja(t) 1997 "Counterfeit" Roger Pistole, Jonathan Craven "Counterfeit" (Second Version) Roger Pistole 1998 "Sour" Fred Durst, Roger Pistole "Faith" Fred Durst 1999 "Nookie" "Re-Arranged" "N 2 Gether Now" (feat. Method Man) 2000 "Break Stuff" "Take a Look Around" "Rollin' (Air Raid Vehicle)" "My Generation" 2001 "My Way" "Boiler" Dave Meyers, Fred Durst "Counterfeit" (Lethal Dose Remix) Roger Pistole "Faith / Fame" (Remix) (feat. Everlast) Fred Durst "Re-Arranged" (Timbaland Remix) (feat. Bubba Sparxxx) "My Way" (William Orbit Remix) "N 2 Gether Now" (Neptunes Remix) (feat. Method Man) "Nookie" (Androids vs. Las Putas Remix) "Nookie" (Neptunes Remix) 2003 "Eat You Alive" "Eat You Alive" (Extended Version) "Behind Blue Eyes" "Behind Blue Eyes" (Second Version) 2005 "The Truth" "Home Sweet Home / Bittersweet Symphony" 2011 "Gold Cobra" 2012 "Lightz (City of Angels)" Fred Durst, Phil The God 2013 "Ready to Go" (feat. Lil Wayne) Fred Durst 2014 "Endless Slaughter" 2023 "Out Of Style" == Lähteet == Luokka:Limp Bizkit Luokka:Diskografiat
Benjamin Ferencz

Benjamin ”Ben” Berell Ferencz (11. maaliskuuta 1920 Nagysomkút, Unkarin kuningaskunta – 7. huhtikuuta 2023 Boynton Beach, Florida, Yhdysvallat) oli romanialaissyntyinen yhdysvaltalainen lakimies, joka tunnetaan Nürnbergin kahdenkymmenenkahden Einsatzgruppen-komentajan oikeudenkäynnin syyttäjänä. ==Nuoruus== Hän syntyi köyhään juutalaisperheeseen paikkakunnalla, joka oli vain pari vuotta aikaisemmin ollut osa Itävalta-Unkaria. ==Lähteet== Luokka:Yhdysvaltalaiset asianajajat Luokka:Yhdysvaltalaiset ihmisoikeusaktivistit Luokka:Yli satavuotiaiksi eläneet yhdysvaltalaiset Luokka:Vuonna 1920 syntyneet Luokka:Vuonna 2023 kuolleet
Sisällöntuottaja

Sisällöntuottaja harjoittaa sisällöntuotantoa. Sisällöntuottaja on henkilö, yritys tai organisaatio, joka ideoi, kirjoittaa, videoi ja luo erilaisia sisältöjä yritysten monipuolisiin sisältömarkkinointitarpeisiin. Sisällöntuottaja toimii tavallisimmin palkattuna joko sisältömarkkinoinnin työntekijänä, itsenäisenä bloggaajana tai somevaikuttajana. Verkkosivutuotannoissa sisällöntuottaja on tavallisesti henkilö, joka kirjoittaa sisällöt ja valitsee kuvat verkkosivuille. Suomen Digimarkkinointi Oy:n mukaan sisällöntuotanto on tekstisisältöjen kirjoittamista, kun taas copywriting on asiakkaan halujen ja tarpeiden kanavointia myytävään tuotteeseen tai palveluun tekstin välityksellä niin, että asiakas haluaa ostaa tuotteen. Sisällöntuottajaa voidaan käyttää hoitamaan rakennetun tiedon tavoitettavuutta. Sisällöntuotantoa voidaan käyttää myös palvelemaan myös dataa, joka liittyy myös tiedostoihin, kuten valokuviin, ääniin tai videoihin. == Sisältö ja sen tuottaminen == Vuonna 1997 opetusministeriön asettaman kulttuuriteollisuustyöryhmän loppuraporttissa todetaan, että sisältö tarkoittaa kulttuurisen sisältötuotannon yhteydessä tekstiä, kuvaa, ääntä ja muuta viestittävää ainesta, joka pyritään viestittämään kulloinkin valittavan välineen avulla. Sisältötuotanto, tai sisältöteollisuus (Content creation industry) tarkoitti kauppa- ja teollisuusministeriön Sisältötuotantoprojektin määritelmän mukaan sekä perinteisille jakelukanaville että sähköisille viestimille laaditun dokumentti-, kulttuuri-, opetus-, viihde- tai markkinointiviestinnällisen ohjelmasisällön tuottamista ja siihen liittyvää liiketoimintaa. == Lähteet == == Aiheesta muualla == * Sisällöntuottajan koulutusohjelma (Rastor-instituutti) Luokka:Ammatit
CFB Goose Bay

Canadian Forces Base Goose Bay , yleisesti puheessa CFB Goose Bay, on Kanadan kuninkaallisten ilmavoimien tukikohta Happy Valley-Goose Bayn kaupungissa Newfoundland ja Labradorissa Kanadassa. Tukikohdassa on myös siviili- ilmailutoimintaa, jolloin siihen viitataan nimellä Goose Bayn lentoasema. Lentoasema rakennettiin Kanadan ja Yhdysvaltain ilmavoimien yhteistyönä Toisen maailmansodan alussa. == Lähteet == == Aiheesta muualla == Luokka:Newfoundland ja Labradorin lentoasemat
Quebecin parlamentti

Quebecin parlamentti () on provinssitason parlamentti Quebecissä. Parlamentti hallinnoi Jean-Charles-Bonenfant -säätiötä, jonka tarkoituksena on tukea Quebecin politiikan tutkimusta ja sen tietoisuuden levittämistä. Säätiö rahoittaa mm. 10-kuukauden harjoittelujaksoja korkeakouluopiskelijoille parlamentissa.. Parlamentissa toimii 11 komiteaa, joissa suurin osa lainsäädäntötyöstä tehdään. == Viimeisimmät vaalit == Edustajat valitaan viiden vuoden pidettävissä vaaleissa. Äänestysikäraja on 18. Viimeisimmät vaalit pidettiin 2022. Suurimmaksi puolueeksi nousi Coalition avenir Québec -puolue. == Lähteet == Luokka:Kanadan provinssi- ja territorioparlamentit Luokka:Québec
Stefano Delle Chiaie

Stefano Delle Chiaie (13. syyskuuta 1936 Caserta – 10. syyskuuta 2019 Rooma) oli italialainen uusfasisti ja fasistisen Avanguardia Nazionale -järjestön perustaja.Zavoli, s. 24 Delle Chiaie oli yksi monista, joita epäiltiin osallisuudesta 12. joulukuuta 1969 tapahtuneeseen Piazza Fontanan pommi- iskuun.Salvini & Sceresini, s. 15 Hän sai ystävänsä Mario Merlinon soluttautumaan Pietro Valpredan perustamaan anarkistiryhmään. Tarkoituksena oli kerätä tietoja, joiden avulla poliisi voisi myöhemmin ”todistaa” Valpredan syylliseksi pommi-iskuun.Salvini & Sceresini, s. 27, 43, 242 Tämä suunnitelma ei täysin onnistunut, sillä Delle Chiaie joutui 17. joulukuuta itsekin epäiltyjen listalle ja katsoi parhaaksi paeta Etelä-Amerikkaan 21. joulukuuta, yhdeksän päivää pommi-iskun jälkeen.Cardini, s. 274 Zavoli s. 65-66 Hänet pidätettiin vasta 23. maaliskuuta 1987 Caracasissa ja luovutettiin Italiaan, jossa oikeus 20. helmikuuta 1989 totesi hänet syyttömäksi.Cardini, s. 274−275, 279 == Lähteet == * * * === Viitteet === Luokka:Italialaiset fasistiset poliitikot Luokka:Vuonna 1936 syntyneet Luokka:Vuonna 2019 kuolleet
Prinssi Edwardin saaren parlamentti

Prinssi Edwardin saaren parlamentti (, ) on provinssitason lainsäädäntöelin Prinssi Edwardin saarella. Siihen kuuluu 27 edustajaa, mikä tekee siitä Kanadan pienimmän provinssitason parlamentin. Parlamentin tehtävä on säätää lakeja provinssin tasolla. Provinssin parlamentti on perustettu 7. heinäkuuta 1773, jolloin paikallisten asukkaiden valitsemat edustajat tapasivat Charlottetownissa. Aluksi parlamentti oli kaksikamarinen.. Suurin osa parlamenttityöstä tehdään kahdeksassa komiteassa. Viimeisimmät vaalit pidettiin 2019 ja suuremmaksi puolueeksi nousi progressiivinen konservatiivipuolue. == Lähteet == Luokka:Kanadan provinssi- ja territorioparlamentit Luokka:Prinssi Edwardin saari
Loppi (Salo)

Loppi eli Lopenkylä, joskus myös Lope, on kylä Salossa. Loppi sijaitsee Uskelanjoen varrella lähellä vanhaa Perttelin vastaista rajaa. Lopen maisema kuuluu valtakunnallisesti arvokkaaseen Uskelanjoen laakson peltomaisemiin. Lopen kohdalla Lustonoja yhdistyy Uskelanjokeen. Uotin maatila muodostaa kulttuurihistoriallisesti arvokkaan kokonaisuuden Lopen länsiosassa. Muutenkin Lopen kylärakenne on säilyttänyt hyvin 1800-luvun osittain hajanaisen ilmeensä. Lopen varsinaisen kyläalueen pohjoispuolella Asomäen ja Turunmäen takana Kurajoen varrella on kylään kuuluva Metsä-Pertun kulmakunta. Historiallinen Hiidentie kulkee Lopen läpi. Lopessa on ollut 1700-luvulla kolme isoa maatilaa: Uoti, Perttu ja Haitio. Tiloilla on ollut yhteinen mylly Uskelanjoen Lopenkoskessa. Säilyivät alkuperäisellä yhteisellä kylätontilla isojaon jälkeen, mikä ei ollut yleistä, mutta ne paloivat 1800-luvulla, minkä jälkeen tilat siirtyivät omille mailleen. Maatiloista lohkottiin runsaasti pientiloja 1900-luvun alussa. Kylässä toimi tuolloin hetken aikaa kauppa. ==Lähteet== Luokka:Uskelan kylät
Keltanokitkerö

Keltanokitkerö (Picris hieracioides) on asterikasvien (Asteraceae) heimoon, kitkeröiden (Picris) sukuun kuuluva kasvilaji. Se on kaksi- tai monivuotinen ruohovartinen kasvi, joka erittää maitiaisnestettä. Vankkarakenteisuutensa sekä kankeakarvaisuutensa perusteella keltanokitkerö on suhteellisen helposti erotettavissa muista jokseenkin samannäköisistä kasvilajeista. Keltanokitkerö voi kasvaa noin metrin korkuiseksi ja sen varsi on kasvutavaltaan pysty sekä usein punajuovainen. Lehdet ovat puikeita ja mutkalaitaisia sekä useimmiten laidoiltaan aaltoilevia. Alimmat lehdet ovat ruodillisia ja ylimmät ruodittomia. Keltanokitkerön kukinnot ovat jokseenkin huiskilomaisesti sijaitsevia mykeröitä. Mykeröt ovat enintään 3 cm leveitä ja niiden kukat ovat keltaisia. Keltanokitkerö kukkii heinä–elokuussa. Keltanokitkerön hedelmät ovat lenninhaivenellisia. Keltanokitkerö kasvaa kuivilla niityillä, mäenrinteillä sekä tienpientareilla. Suomessa keltanokitkeröä tavataan lähinnä eteläisessä ja itäisessä Suomessa. Keltanokitkerön tieteellisen nimen lajinimi (hieracioides) viittaa ukonkeltanoihin (Hieracium), joita keltanokitkerö jokseenkin muistuttaa. == Lähteet == == Aiheesta muualla == * Laji.fi: Keltanokitkerö (Picris hieracioides) * Luontoportti: Keltanokitkerö (Picris hieracioides) * Pohjolan kasvien pauloissa: Picris hieracioides - keltanokitkerö * iNaturalist: Keltanokitkerö (Picris hieracioides) * JSTOR Global Plants: Picris hieracioides * Integrated Taxonomic Information System (ITIS): Picris hieracioides * Global Biodiversity Information Facility (GBIF): Picris hieracioides * Flora of China: Picris hieracioides Luokka:Asterikasvit
VLF (taajuusalue)

VLF (, hyvin matala taajuus), joskus myös hyvin pitkät aallot () eli VLW, on Kansainvälisen televiestintäliiton (ITU) termi radiotaajuusalueelle, joka kattaa 3–30 kHz:n radioaallot (aallopituusalue 10–100 km; 'hyvin pitkät aallot'). VLF on akronyymi englannin kielen sanoista very low frequency ('hyvin matala taajuus'). == Hyödyntäminen == VLF-radiotaajuusalueen taajuuksia käytetään muun muassa maaperätutkimuksiin ja sukellusveneiden kanssa viestimiseen ja aikamerkin lähettämiseen radio-ohjatuille kelloille.J. Laiho, Mihin taajuutemme kelpaavat 1/4 TEKNIIKAN TIEDOTUSLEHTI Marraskuu 2005 no 5 Koska aallonpituusalue alkaa kymmenestä kilometristä, on aluetta kutsuttu suomeksi myös peninkulma-aalloiksi. VLF-alueen radioaalto etenee pinta-aaltona tuhansia kilometrejä, eivätkä ydinräjähdykset vaikuta niihin merkittävästi. == Alialueet == * LW-alue (, 'pitkä aalto') **148,5–283,5 kHz **varattu yleisradiotoiminnalle **kattaa 50 % VLF-alueesta == Lähteet == == Aiheesta muualla == * * NASA: Our planet is a natural source of radio waves at audio frequencies. An online receiver at the Marshall Space Flight Center is playing these songs of Earth so anyone can listen. Luokka:Radio Luokka:Radioaallot Luokka:Radiotaajuusalueet
The Hawaii Express

The Hawaii Express oli yhdysvaltalainen lentoyhtiö, joka liikennöi Honolulun ja Los Angelesin välillä. Se aloitti lennot elokuussa 1982 ja meni konkurssiin joulukuussa 1983. == Historia == The Hawaii Expressin perusti vuonna 1981 liikemies Michael Hartley, joka oli aiemmin perustanut pienen Island Pacific Airlinesin, jonka Air Hawaii osti vuonna 1978. Yhtiön tarkoituksena oli tarjota edullisia lentoja Honolulun ja Los Angelesin välillä. Se aloitti toimintansa elokuussa 1982 Boeng 747 -koneella, johon oli tavallisen noin 400 istuimen sijasta asennettu 501 turistiluokan istuinta. Liput reitillä maksoivat 89,95 dollaria. Huhtikuussa 1983 The Hawaii Express hankki kaksi Douglas DC-10 -konetta, ja 747 poistui laivastosta toukokuussa. Kalifornian ja Havaijin välistä liikennettä aiemmin hallinneet United Airlines ja Western Airlines alkoivat vuonna 1983 laskea hintojaan voidakseen kilpailla The Hawaii Expressin halpojen hintojen kanssa. Kun The Hawaii Express ei reagoinut hintakilpailuun tarpeeksi aggressiivisesti, yhtiön tyytymätön johtokunta erotti Michael Hartleyn. Yhtiö ajautui pahoihin talousvaikeuksiin, ja joulukuun 1983 puolivälissä se oli jo lähellä lentojen lopettamista. Sijoittajien pelastuspaketin turvin se jatkoi vielä toimintaansa, mutta meni konkurssiin ennen vuoden loppua. == Laivasto == The Hawaii Express käytti toimintansa aikana kolmea lentokonetta. * 1 Boeing 747-100 * 2 Douglas DC-10-10 == Kohteet == The Hawaii Expressin ainoa reitti oli Honolulu–Los Angeles, jota yhtiö elokuun 1983 aikataulun mukaan lensi kolmesti päivässä kumpaankin suuntaan. Lisäksi se suunnitteli avaavansa uuden reitin San Franciscosta Honoluluun helmikuussa 1984. == Lähteet == Luokka:Entiset yhdysvaltalaiset lentoyhtiöt
Yukonin parlamentti

Yukonin parlamentti (, ) on Yukonin territorion paikallisparlamentti. Yukon on ainoa territorio Kanadassa, jonka paikallisparlamentissa edustajat järjestäytyvät puoluepoliittisiin ryhmiin. Luoteisterritorioilla ja Nunavutissa päätöksiä tehdään konsensuksen pohjalta ilman poliittisia puolueita.. == Historia == Ensimmäinen Yukonin parlamentti aloitti toimintansa 1898. Taustalla oli Klondiken kultaryntäys, joka loi Kanadan keskushallinnolle tarpeen tuoda alueelle hallinnon edustusta, ja ensimmäiset edustajat olivat keskushallinnon nimittämiä. Ensimmäiset vaaleilla valitut edustajat, joita oli 10, valittiin vuonna 1909.. Parlamentti lakkautettiin vuonna 1918, koska kultaryntäys oli taantunut ja Yukonin asukasluku oli kutistunut jo vuosia. Seuraavana vuonna perustettiin 3-jäseninen paikallisneuvosto, joka oli toiminnassa toisen maailmansodan päättymiseen saakka.. Komissaarin virka perustettiin uudelleen vuonna 1948. Vuonna 1979 paikallisparlamentti aloitti toimintansa nykyisessä muodossaan.. == Edustajat == Edustajat valitaan enemmistövaalitavalla (eng. first-past-the-post) ja heidän tulee olla vähintään 18-vuotiaita Kanadan kansalaisia, jotka ovat asuneet vähintään vuoden territorion alueella.. Edustajien peruspalkka on 81 076 dollaria vuodessa. Viimeisimmät vaalit pidettiin vuonna 2016 ja suurimmaksi puolueeksi nousi Yukonin liberaalipuolue: Vaalipiiri Edustaja Puolue Copperbelt North Ted Adel Liberaalit Copperbelt South Scott Kent Yukon-puolue Klondike Sandy Silver Liberaalit Kluane Wade Istchenko Yukon-puolue Lake Laberge Brad Cathers Yukon- puolue Mayo-Tatchun Don Hutton Liberaalit Mount Lorne-Southern Lakes John Streicker Liberaalit Mountainview Jeanie Dendys Liberaalit Pelly-Nisutlin Stacey Hassard Yukon-puolue Porter Creek Centre Paolo Gallina Liberaalit Porter Creek North Geraldine Van Bibber Yukon-puolue Porter Creek South Ranj Pillai Liberaalit Riverdale North Nils Clarke Liberaalit Riverdale South Tracy McPhee Liberaalit Takhini-Kopper King Kate White NDP Vuntut Gwitchin Pauline Frost Liberaalit Watson Lake Patti McLeod Yukon-puolue Whitehorse Centre Liz Hanson NDP Whitehorse West Richard Mostyn Liberaalit == Lähteet == Luokka:Kanadan provinssi- ja territorioparlamentit Luokka:Yukon
Buick Velite 6

Buick Velite 6 on Buickin vuodesta 2019 lähtien Kiinan markkinoille valmistama ylemmän keskiluokan farmarikorinen hybridi- ja sähköautomalli. Se jakaa perusrakenteensa Chevrolet Menlon kanssa. Täyssähköinen Velite 6 esiteltiin Shanghain autonäyttelyssä huhtikuussa 2019. Sen sähkömoottorin teho on 114 hevosvoimaa. Ladattava hybridimalli esiteltiin heinäkuussa 2020. Siinä on 1,5-litrainen bensiinimoottori ja 181 hevosvoiman tehoinen sähkömoottori. Voimansiirtona on portaaton CVT-automaattivaihteisto. == Lähteet == == Aiheesta muualla == Velite 6 Luokka:Hybridiautot Luokka:Sähköautot Luokka:D-segmentin autot Luokka:2010-luvun autot Luokka:2020-luvun autot
Momo Wandel Soumah

Momo Wandel Soumah (1926 – 16. kesäkuuta 2003 Conakry) oli guinealainen saksofonisti ja laulaja-lauluntekijä.Obituaries: Momo Wandel Soumah The Independent Soumah aloitti musiikkiharrastuksen vuonna 1947. Hän otti käyttöönsä useita perinnesoittimia ennen banjon ja mandoliinin opettelua. Vuonna 1951 hän muutti Conakryyn ja liittyi tanssiorkesteri La Joviale Symphonyyn, joka viihdytti siirtomaa-ajan eliittiä tanssisalistandardien ohjelmistolla. Soumah alkoi opetella klarinettia ja pääsoitintaan saksofonia, minkä jälkeen hän siirtyi vuonna 1955 La Douce Parisette -kokoonpanoon. Soumah toimi sen saksofonistina Guinean saavuttaessa itsenäisyytensä vuonna 1958, mutta maan presidentiksi noussut Ahmed Sékou Touré vaati artisteilta paluuta afrikkalaisille juurille, jolloin yhtye hajosi.Obituary: Momo Wandel Soumah The Guardian Muusikot alkoivat työllistyä valtion sponsoroimiin ryhmiin, joita kannustettiin luomaan afrikkalaisempaa ohjelmistoa. Soumah työskenteli aluksi Syli Orchestrassa, joka sittemmin jakautui Balla et ses Balladinsiin ja Keletigui et ses Tambourinisiin, joista jälkimmäiseen Soumah liittyi. Sen saksofonistina hän pysyi, kunnes Tourén diktatuuriksi kehittyneen hallinnon aika päättyi vuonna 1984. Valtion sponsoroimat ryhmät lopettivat toimintansa. Soumah perusti oman Wandel Sextetinsä, joka käytti akustisia kansansoittimia hänen saksofoni-improvisaatioihinsa yhdistettyinä. Soumah itse kuului baga- kansaan; hän yhdisteli bagojen lisäksi mandinkojen, fulbien ja susujen perinteitä länsimaiseen jazziin. Soumah aloitti luovimman kautensa tässä vaiheessa ja siirtyi kasvavissa määrin toimimaan myös laulusolistina. Wandel Sextetin ensimmäinen albumi Matchowé julkaistiin vuonna 1992 ranskalaisella Buda Musique -levymerkillä. Levyn julkaisua seurasivat hyvän vastaanoton saaneet Euroopan-kiertueet. Kahden jäsenten kuolemien jälkeen Wandel Sextet julkaisi seuraavan albuminsa vasta vuonna 2001, kun Afro Swing ilmestyi belgialaisen Fonti Musicali -levymerkin kautta. Tämän jälkeen Soumah toimi musiikillisena johtajana akrobatiaryhmässä Circus Baobabissa, joka huhtikuussa 2003 piti kolme loppuunmyytyä näytöstä Lontoon Queen Elizabeth Hallissa. Soumahin työstä Circus Baobabin kanssa julkaistiin vuonna 2001 Laurent Chevallierin dokumentti. Soumahin jo kuoltua ilmestyi samalta ohjaajalta dokumentti Momo le doyen (2007).MOMO LE DOYEN Le Figaro Soumahin kansainväliset esiintymiset olivat lisääntyneet maailmanmusiikkiteollisuuden kiinnostuttua tämän työstä, ja hän päätti kansainvälisen kiertueen Belgiassa pari kuukautta ennen kuolemaansa. Soumah oli kahdesti naimisissa, ja hänellä oli kymmenen lasta. Hänen tenorisaksofonityylinsä ilmensi John Coltranen, Charlie Parkerin ja Ornette Colemanin vaikutteita. Hänen ääntään puolestaan verrattiin Louis Armstrongiin ja Tom Waitsiin. == Lähteet == Luokka:Guinealaiset muusikot Luokka:Jazzsaksofonistit Luokka:Laulaja- lauluntekijät Luokka:Vuonna 1926 syntyneet Luokka:Vuonna 2003 kuolleet
Sunna Gunnlaugs

Sunna Gunnlaugs (alun perin Gunnlaugsdottir; s. 1970) on islantilainen jazzpianisti ja -säveltäjä.Sunna Gunnlaugs: Long Pair Bond The Jazz Mann Gunnlaugs varttui Seltjarnarnesissa, jossa aloitti urkutunneilla käymisen. Bill Evansin trion työ sai hänet innostumaan jazzpianosta.Biography Sunna Gunnlaugs Hänen muihin innoittajiinsa ovat kuuluneet Keith Jarrett ja Brad Mehldau.Islantilainen Sunna Gunnlaugs Trio saapuu Flame Jazziin – Verneri Pohjola suomalaisvahvistuksena kokoonpanossa Turun Sanomat Vuonna 1993 Gunnlaugs muutti Yhdysvaltoihin, jossa opiskeli William Paterson -yliopistossa ja kehittyi muusikkona. Hän valmistui vuonna 1996, mutta asettui Brooklyniin ja teki debyyttialbumin Far Far Away basisti Dan Fabricatoren ja rumpali Scott McLemoren kanssa. McLemoresta tuli myöhemmin Gunnlaugsin aviomies; vuonna 2005 pariskunta muutti Islantiin. Gunnlaugsin yhteistyökumppaneihin ovat kuuluneet lisäksi muiden muassa Tony Malaby, Loren Stillman, Ohad Talmor, Drew Gress, Eivind Opsvik, Kristjana Stefánsdóttir, Sigurður Flosason, Tore Brunborg, Maarten Ornstein, Julia Hülsmann, Ryan Carniaux, Tony Overwater ja Luca Kézdy. Vuonna 2011 Gunnlaugs perusti trion Þorgrímur Jónssonin ja Scott McLemoren kanssa. Tämän trion neljännellä albumilla Ancestry (julkaistu Reykjavíkin jazzfestivaalilla 2018) on mukana Verneri Pohjola, jonka kanssa Gunnlaugs on kiertänyt Suomessa. Gunnlaugs on esiintynyt pitkin Eurooppaa, Yhdysvaltoja ja Kanadaa sekä Japanissa. Hän on saavuttanut kansainvälistä listamenestystä; esimerkiksi Live in Europe (2003) ylsi Top 10 -listoille sekä Kanadan että Yhdysvaltain jazzradiolistoilla ja The Dream (2010) toiseksi Kanadan radiolistoilla. Levy Mindful (2000) valittiin Washington Postissa vuoden kymmenen parhaan albumin joukkoon. Gunnlaugs on saanut lukuisia Islannin musiikkipalkintoehdokkuuksia, ja vuonna 2013 hänelle myönnettiin vuoden esiintyjän palkinto. Vuonna 2016 hänet valittiin vuoden esiintyjäksi yhdessä Maarten Ornsteinin kanssa. Vuonna 2017 Gunnlaugs perusti Freyjujazz- konserttisarjan, jossa on esiintynyt eri puolilta maailmaa naismuusikoita, kuten Myra Melford, Hildegunn Øiseth, Eva Kruse ja Luca Kézdy. Hän on toiminut Euroopan jazzverkoston johtokunnassa. Gunnlaugs on työskennellyt myös elokuva- ja televisiosäveltäjänä; hän teki musiikin elokuviin Reykjavík ja Pity the Lovers. == Lähteet == == Aiheesta muualla == * Viralliset sivut Luokka:Islantilaiset jazzmuusikot Luokka:Islantilaiset pianistit Luokka:Jazzpianistit Luokka:Elokuvasäveltäjät Luokka:Vuonna 1970 syntyneet Luokka:Elävät henkilöt
Sulautettu tietokanta

Sulautettu tietokanta on teknologia, jossa tietokannan hallintajärjestelmä rakennetaan sovellusohjelmaan eikä erillisenä työkaluna: tämä myös piilottaa tietokannan loppukäyttäjältä. == Ohjelmistoja == * Berkeley DB (BDB)https://www.usenix.org/legacy/events/usenix99/full_papers/olson/olson.pdf * DBM * libmysqldhttps://mysqlserverteam.com/mysql-8-0-retiring-support-for- libmysqld/ * Lightning Memory-Mapped Database (LMDB) * SQLite == Katso myös == * tietokantamoottori == Lähteet == Luokka:Tietokantojen hallintajärjestelmät
Muistitietokanta

Muistitietokanta (, IMDB) on ei-relaationaalinen (ei relaatiomalliin perustuva) tietokanta, joka käyttää pääasiassa tietokoneen muistia tallennukseen massamuistin kuten kiintolevyn tai SSD-muistin sijaan.https://aws.amazon.com/nosql/in-memory/ Tietokantatyyppiä käytetään minimaalisen vasteajan saamiseksi eliminoimalla levyhaut. Koska tietokanta sijaitsee haihtuvassa muistissa se on alttiina katoamiselle vikatilanteessa. Tietokantatyyppiin viitataan myös termeillä keskusmuistitietokanta (main memory database, MMDB), reaaliaikainen tietokanta (real-time database, RTDB) tai muistitietokantajärjestelmä (in-memory database system, IMDS).https://www.omnisci.com/technical-glossary/in-memory-database Lähes kaikki perinteiset tietokantajärjestelmät sisältävät välimuistin tapaisen ratkaisun hitaan massamuistin johdosta, jotka ovat aina mukana myös kun tallennus tehdään RAM-levylle. Muistitietokannat eliminoivat nämä ja karsivat monimutkaisuutta sekä suorituskykyä haittaavaa kuormaa. Esimerkkejä muistitietokannoista ovat Memcached ja Redis, jotka ovat nk. NoSQL- tietokantoja. Yhdistelmätietokannoiksi (hybriditietokanta) kutsutut käyttävät muistitietokannan ja levytietokannan ominaisuuksia.http://altibase.com/in- memory-database/ == Lähteet == Luokka:Tietokantojen hallintajärjestelmät
Muisti (täsmennyssivu)

Muisti voi tarkoittaa seuraavia: * muisti, kognitiivisen psykologian merkityksessä * muisti, tietokoneen muisti * muistipiiri * muistikortti * muistiorganisaatio * Sodan ja rauhan keskus Muisti, tiedekeskus Mikkelissä
Merisiirat

Merisiirat (Jaera) on siirojen (Isopoda) lahkoon ja Janiridae-heimoon kuuluva meri-, murto- ja makeassa vedessä elävien äyriäisten suku. Siihen kuuluu kaikkiaan 20 lajia, joista kolmea (Jaera albifrons, Jaera ischiosetosa ja Jaera praehirsuta) tavataan Itämeressä. Merisiirakoiraat ovat tavallisesti 3–5 millimetrin mittaisia ja naaraat 4–5 millimetrin mittaisia. Väritykseltään ne ovat harmaan- tai kellertävänruskeita ja niissä on usein tummia laikkuja. Koiraat ovat naaraita leveämpiä. Silmät ovat suhteellisen suuret ja sijaitsevat pään selkäpuolella. Merisiirat elävät kivien ja kasvillisuuden alla, missä ne ovat suojassa valolta. Ne ovat kaikkiruokaisia, ja syövät pääosin kasvillisuutta, detritusta sekä pieneliöitä. == Lajit == Merisiiroihin kuuluvat seuraavat lajit: * Jaera albifrons Leach, 1814 * Jaera bocqueti Veuille & Kocatas, 1979 * Jaera caspica Kesselyak, 1938 * Jaera danubica Brtek, 2003 * Jaera forsmani Bocquet, 1950 * Jaera hopeana Costa, 1853 * Jaera ischiosetosa Forsman, 1949 * Jaera istri Veuille, 1979 * Jaera italica Kesselyak, 1938 * Jaera nordica Lemercier, 1958 * Jaera nordmanni (Rathke, 1837) * Jaera petiti Schulz, 1953 * Jaera posthirsuta Forsman, 1949 * Jaera praehirsuta Forsman, 1949 * Jaera sarsi Valkanov, 1936 * Jaera schellenbergi Kesselyak, 1938 * Jaera sorrentina Verhoeff, 1943 * Jaera syei Bocquet, 1950 * Jaera wakishiana Bate, 1865 * Jaera tyleri Linse, Jackson, Malyutina & Brandt, 2014 == Lähteet == Luokka:Siirat
Kaulussepikkä

Kaulussepikkä (Melasis buprestoides) on sepiköiden (Eucnemidae) heimoon kuuluva kovakuoriaislaji. Kaulussepikän tieteellinen lajinimi buprestoides tulee kreikan kielestä ja merkitsee Buprestis-suvun lajien kaltaista. Kaulussepikkä on 4–9 millimetrin mittainen. Sen kuori on musta ja mattapintainen. Etuselkä on päätä kohti levenevä. Tuntosarvet ovat kampamaiset. Kaulussepikän sääret ovat hyvin litteät ja leveät. Sen levinneisyysalue kattaa alueita Irlannista ja Espanjasta aina Siperian länsiosiin ja Pohjois-Afrikkaan asti. Suomessa lajista on vain yksi varmistettu havainto Ahvenanmaan pohjoisosasta 1970-luvulta. Kaulussepikän toukat kehittyvät kovassa, kuivassa puussa, erityisesti äskettäin kuolleiden kesävihantien puiden rungoissa. Ne tunkeutuvat puuhun syömällä kohtisuoraan puun syitä myöten ja kuoriutuvat siitä jättäen siihen pyöreän, 2–3,5 millimetrin levyisen reiän. == Kuvia == Tiedosto:Melasis- buprestoides-01-fws.jpg|Kaulussepikkä Saksassa. Tiedosto:Melasis buprestoides under.jpg|Kaulussepikkä alhaalta päin kuvattuna. Tiedosto:Melasis buprestoides couple.JPG|Kaksi kaulussepikkää Unkarissa. == Lähteet == == Aiheesta muualla == *Laji.fi: Kaulussepikkä (Melasis buprestoides) *Funet: Kaulussepikkä (Melasis buprestoides) *iNaturalist: Kaulussepikkä (Melasis buprestoides) *Global Biodiversity Information Facility (GBIF): Melasis buprestoides *UK Beetles: Melasis buprestoides *UniProt: Taxonomy - Melasis buprestoides Luokka:Sepikät